CELEX: 32006R0957
Language: mt
Date: 2006-06-28 00:00:00
Title: Regolament tal-Kummissjoni (KE) Nru 957/2006 tat- 28 ta' Ġunju 2006 dwar il-klassifikazzjoni ta' ċerti oġġetti fin-Nomenklatura Magħquda u li jemenda r-Regolament (KEE) Nru 48/90

24.12.2008        MT             Il-Ġurnal Uffiċjali ta’ l-Unjoni Ewropea                       619

32006R0957

29.6.2006                    IL-ĠURNAL UFFIĊJALI TA’ L-UNJONI EWROPEA                       L 175/45

                 REGOLAMENT TAL-KUMMISSJONI (KE) Nru 957/2006

                                       tat-28 ta’ Ġunju 2006

    dwar il-klassifikazzjoni ta’ ċerti oġġetti fin-Nomenklatura Magħquda u li jemenda r-
                                 Regolament (KEE) Nru 48/90

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar
in-nomenklatura tat-tariffa u l-istatistika u dwar it-Tariffa Doganali Komuni ta' Dwana1, u
b’mod partikolari l-Artikolu 9(1)(a) tiegħu,

Billi:

(1)      Sabiex tiżgura l-applikazzjoni uniformi tan-Nomenklatura Magħquda annessa għar-
         Regolament (KEE) Nru 2658/87, jeħtieġ li jiġu adottati miżuri dwar il-klassifikazzjoni
         tal-oġġetti li hemm referenza għalihom fl-Anness għal dan ir-Regolament.

(2)      Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni
         tan-Nomenklatura Magħquda. Dawk ir-regoli japplikaw ukoll għal kwalunkwe
         nomenklatura oħra li hija kollha kemm hi jew parzjalment ibbażata fuqha jew li żżid
         kwalunkwe subdiviżjoni addizzjonali għaliha u li hija stabbilita skont dispożizzjonijiet
         speċifiċi tal-Komunità, bil-għan li jiġu applikati tariffi u miżuri oħrajn li għandhom
         x’jaqsmu mal-kummerċ ta’ oġġetti.

(3)      Skont dawk ir-regoli ġenerali, l-oġġetti deskritti fil-kolonna 1 tat-tabella stabbilita fl-
         Anness għal dan ir-Regolament għandhom jiġu kklassifikati skont il-kodiċijiet NM
         indikati fil-kolonna 2, minħabba r-raġunijiet stabbiliti fil-kolonna 3 ta’ dik it-tabella.

(4)      Huwa xieraq li jiġi pprovdut li informazzjoni li torbot dwar it-tariffi li tkun inħarġet
         mill-awtoritajiet doganali tal-Istati Membri fir-rigward tal-klassifikazzjoni ta’ oġġetti
         fin-Nomenklatura Magħquda iżda li mhijiex skont dan ir-Regolament tista’, għal
         perjodu ta’ tliet xhur, tibqa’ tiġi invokata mid-detentur, skont l-Artikolu 12(6) tar-

1
       ĠU L 256, 7.9.1987, p. 1. Ir-Regolament kif emendat l-aħħar bir-Regolament (KE) Nru 838/2006
(ĠU L 154, 8.6.2006, p. 1).
 ---pagebreak--- 620               MT              Il-Ġurnal Uffiċjali ta’ l-Unjoni Ewropea                      24.12.2008

        Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-
        Kodiċi Doganali tal-Komunità2.

(5)      Il-klassifikazzjoni     ta’    ‘dot-matrix      displays’    fir-Regolament    tal-
        Kummissjoni (KEE) Nru 48/90 tad-9 ta’ Jannar 1990 dwar il-klassifikazzjoni ta' ċerti
        oġġetti fin-nomenklatura magħquda3 wasslet għal klassifikazzjonijiet mhux korretti u
        għaldaqstant, il-punt 2 tal-Anness għal dak ir-Regolament għandu jiġi revokat.

(6)     Il-Kumitat tal-Kodiċi Doganali għadu ma tax opinjoni fi ħdan il-limitu ta’ żmien
        stabbilit mill-president tiegħu fir-rigward tal-prodott Nru 3 fit-tabella annessa.

(7)     Il-miżuri li huma pprovduti f’dan ir-Regolament huma skont l-opinjoni tal-Kumitat
        tal-Kodiċi Doganali fir-rigward tal-prodotti Nru 1 u 2 fit-tabella annessa,

ADOTTAT DAN IR-REGOLAMENT:

                                               Artikolu 1

L-oġġetti deskritti fil-kolonna 1 tat-tabella stabbilita fl-Anness għandhom jiġu kklassifikati fi
ħdan in-Nomenklatura Magħquda skont il-kodiċijiet NM indikat fil-kolonna 2 ta’ dik it-
tabella.

                                               Artikolu 2

Informazzjoni li torbot dwar it-tariffi maħruġa mill-awtoritajiet doganali tal-Istati Membri, li
mhijiex skont dan ir-Regolament, tista’ tibqa’ tiġi invokata għal perjodu ta’ tliet xhur skont l-
Artikolu 12(6) tar-Regolament (KEE) Nru 2913/92.

                                               Artikolu 3

Il-Punt 2 tal-Anness għar-Regolament (KEE) Nru 48/90 huwa revokat.

                                               Artikolu 4

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u jkun applikabbli direttament fl-Istati
Membri kollha.

2
        ĠU L 302, 19.10.1992, p. 1. Ir-Regolament kif emendat l-aħħar bir-Regolament (KE) Nru 648/2005 tal-
Parlament Ewropew u tal-Kunsill (ĠU L 117, 4.5.2005, p. 13).
3
        ĠU L 8, 11.1.1990, p. 16. Ir-Regolament kif emendat l-aħħar bir-Regolament (KE) Nru 705/2005
(ĠU L 118, 5.5.2005, p. 18).
 ---pagebreak--- 24.12.2008     MT            Il-Ġurnal Uffiċjali ta’ l-Unjoni Ewropea   621

Magħmul fi Brussell, 28 ta’ Ġunju 2006.
Għall-Kummissjoni

László KOVÁCS
Membru tal-Kummissjoni
 ---pagebreak--- 622               MT               Il-Ġurnal Uffiċjali ta’ l-Unjoni Ewropea                     24.12.2008

                                                 ANNESS

      Deskrizzjoni tal-oġġetti         Klassifikazzjoni                        Raġunijiet

                                         (Kodiċi NM)

1. Displej grafiku u alfa-           85312095                  Il-klassifikazzjoni hija stabbilita
numeriku bbażat fuq it-                                        permezz tar-Regoli Ġenerali 1 u 6
teknoloġija ta’ displej bil-                                   għall-interpretazzjoni tan-
kristalli likwidi,                                             Nomenklatura Magħquda u permezz
monokromatiku, b’matriċi                                       tat-test tal-kodiċijiet NM 8531, 853120
passivi.                                                       u 85312095.

Id-displej huwa magħmul                                        Id-displej għandu bord ta’ interface
minn saff ta’ kristalli likwidi                                elettroniku. Għalhekk ma jistax jiġi
maqbud bejn żewġ folji jew                                     kklassifikat bħala apparat bi kristalli
plejts tal-ħġieġ b’għadd ta’                                   likwidi ta’ intestatura 9013 (ara wkoll
tikek (ippreżentati f’64 linja u                               in-Noti ta’ Spjega HS għall-
240 kolonna) u f’bord ta’                                      intestatura 9013 (1)).
interface elettroniku ta’
teknoloġija C-MOS.                                             Id-displej ma jinkorporax elettroniċi li
                                                               jirriproduċu s-sinjali b’vidjow.
Jista’ jiġi inkorporat ma’                                     Għalhekk ma jistax jiġi kklassifikat
prodotti oħrajn.                                               bħala monitor għal vidjow ta’
                                                               intestatura 8528.
Mhuwiex kapaċi juri
immaġnijiet b’vidjow                                           Id-displej huwa panil indikatur tal-
                                                               intestatura 8531 minħabba li huwa
                                                               kapaċi biss juri grafiċi u karattri alfa-
                                                               numeriċi (ara wkoll in-Noti ta’ Spjega
                                                               tal-HS għall-intestatura 8531 (D)).

2. Prodott, magħruf bħala         85489090                     Il-klassifikazzjoni hija stabbilita
‘LCD module (tip ta’ skrin li                                  permezz tar-Regoli Ġenerali 1 u 6
bil-funzjoni tal-mess)’ fil-                                   għall-interpretazzjoni tan-
forma ta’ apparat bi kristalli                                 Nomenklatura Magħquda, in-Nota 2(ċ)
likwidi matriċi attiv b’unit                                   għas-Sezzjoni XVI u permezz tat-test
tad-dawl fuq wara wara,                                        tal-kodiċijiet NM 8548, 854890 u
invertituri u bords ta’                                        85489090.
ċirkuwiti stampati
b’elettroniċi ta’ kontroll għall-                              Il-modulu huwa parti li mhijex xierqa
indirizzar ta’ pixels biss. L-                                 sabiex tintuża biss jew prinċipalment
apparat bil-kristalli likwidi                                  ma’ tip partikolari ta’ magna tas-
huwa magħmul minn saff ta’                                     Sezzjoni XVI. Għalhekk huwa
kristalli likwidi maqbuda bejn                                 kklassifikat taħt l-intestatura 8548
żewġ folji tal-ħġieġ. Is-saff ta’                              permezz ta’ Nota 2(ċ) għas-Sezzjoni
barra taċ-ċelloli tal-ħġieġ                                    XVI.
huwa miksi b’saff irqiq li
jirreżisti u li jgħaddi l-
elettriku minnu.
 ---pagebreak--- 24.12.2008       MT                Il-Ġurnal Uffiċjali ta’ l-Unjoni Ewropea                           623

Il-modulu huwa bbażat fuq
teknoloġija ta’ tranżister ta’
film irqiq (TFT). Għandu
dimensjonijiet totali ta’ 34,5
(W) × 35,3 (H) × 16,5 (D) ċm
u kejl dijagonali tal-iskrin ta’
38,1 ċm (15-il pulzier).

Il-modulu ma jinkorporax xi
komponenti elettroniċi oħrajn
(per eżempju, enerġija
elettrika, “video converter”,
“scaler”, tjuner, eċċ.), jew
interfaces li jintużaw għal
tqabbid ma’ apparat ieħor.

3. Prodott, magħruf bħala            85299081                  Il-klassifikazzjoni hija stabbilita
‘LCD module’ fil-forma ta’                                     permezz tar-Regoli Ġenerali 1 u 6
apparat bi kristalli likwidi                                   għall-interpretazzjoni tan-
matriċi attiv b’unit tad-dawl                                  Nomenklatura Magħquda, in-Nota 2(b)
fuq wara, invertituri u bords                                  għas-Sezzjoni XVI u permezz tat-test
ta’ ċirkuwiti stampati                                         tal-kodiċijiet NM 8529, 852990 u
b’elettroniċi ta’ kontroll li                                  85299081.
jindirizzaw pixels biss.
                                                               Il-modulu ma jistax jiġi kklassifikat taħt
Il-modulu huwa bbażat fuq                                      l-intestatura 9013 minħabba li jinkludi
teknoloġija ta’ “thin-film                                     unit ta’ dawl li jiġi minn wara,
transistor” (TFT). Għandu                                      invertertituri u bords ta’ ċirkuwit
dimensjonijiet totali ta’ 75.9                                 stampat b’elettroniċi ta’ kontroll li
(W) × 44.9 (H) × 4.9 (D) ċm u                                  jindirizzaw il-pixels biss (ara wkoll in-
kejl dijagonali ta’ 81.6 ċm                                    Noti ta’ Spjega HS għall-
(32 pulzier) u riżoluzzjoni ta’                                intestatura 9013 (1)).
1366 x 768 pixels.
                                                               Il-modulu ma jistax ikun ikklassifikat
Il-modulu ma jinkorporax xi                                    taħt l-intestatura 8473 bħala parti mill-
komponenti elettroniċi oħrajn                                  unit tad-displej ta’ magna awtomatika li
(per eżempju, enerġija                                         tipproċessa d-dejta, minħabba li
elettrika, “video converter”,                                  mhuwiex xieraq sabiex jintuża biss jew
“scaler”, tjuner, eċċ.), jew                                   prinċipalment ma’ magna awtomatika li
interfaces li jintużaw għal                                    tipproċessa d-dejta taħt l-
tqabbid ma’ apparat ieħor..                                    intestatura 8471.

                                                               Il-modulu ma jistax ikun ikklassifikat
                                                               taħt l-intestatura 8531, minħabba li
                                                               mhuwiex meqjus bħala apparat li
                                                               jagħmel sinjali viċivi elettroniċi taħt l-
                                                               intestatura 8531 jew bħala parti minn
                                                               tali apparat minħabba l-karatteristiċi
                                                               tiegħu (ara wkoll in-Noti ta’ Spjega tal-
 ---pagebreak--- 624   MT   Il-Ġurnal Uffiċjali ta’ l-Unjoni Ewropea                   24.12.2008

                                       HS għall-intestatura 8531).

                                       Minħabba l-karatteristiċi tiegħu (bħad-
                                       dimensjonijiet u r-riżoluzzjoni), il-
                                       modulu jista’ jkun ikklassifikat taħt l-
                                       intestatura 8529 minħabba li huwa
                                       xieraq għall-użu biss jew prinċipalment
                                       ma’ apparat ta’ intestatura 8528.